Document ID: /roh_data/filtered/Billingualer_Corpus_interleaved-de-rm.jsonl.gz/864

This is a text translated from German to Rumantsch Grischun.
Vier Abstimmungsvorlagen und Bezirksgerichtswahlen am 16. Mai 2004

Die Regierung hat beschlossen, Mitte Mai den Verpflichtungskredit von brutto 98 Millionen Franken für die Ausführung des Gesamtkonzepts "Neubau und Sanierung der Kantonsschule Chur" als kantonale Sachvorlage der Volksabstimmung zu unterbreiten. Gleichentags werden die Bezirksgerichte gewählt und über drei eidgenössische Vorlagen abgestimmt:

- Änderung vom 3. Oktober 2003 des Bundesgesetzes über die Alters- und Hinterlassenenversicherung (AHVG) (11. AHV-Revision);

- Bundesbeschluss vom 3. Oktober 2003 über die Finanzierung der AHV/IV durch Anhebung der Mehrwertsteuersätze;

- Bundesgesetz vom 20. Juni 2003 über die Änderung von Erlassen im Bereich der Ehe- und Familienbesteuerung, der Wohneigentumsbesteuerung und der Stempelabgaben.

Aus GBI und HRA wird GIHA

Das Grundbuchinspektorat GBI und das Handelsregisteramt HRA werden fusioniert. Die neue Dienststelle heisst "Grundbuchinspektorat und Handelsregister" GIHA. Die tatsächlichen Einsparungen der Fusion lassen sich im Detail noch nicht quantifizieren. Allerdings besteht im Bereich der Organisation und der Kundenstruktur erhebliches Synergiepotential. Operativ tätig wird die neue Dienststelle anfangs 2005.

Dieser Zusammenschluss war in der Junisession 2003 im Rahmen der Struktur- und Leistungsüberprüfung zur Sanierung des Kantonshaushalts vom Grossen Rat beschlossen worden.

Finanzausgleich: Verwaltungskostenanteil wieder eingeführt

Die Verwaltungskosten des direkten Finanzausgleichs werden ab 1. März aus dem Finanzausgleichsfonds finanziert. Der Verwaltungskostenanteil beträgt eine halbe Million Franken jährlich. Die Regierung hat die entsprechende Teilrevision der "Ausführungsbestimmungen zum Gesetz über den interkommunalen Finanzausgleich" genehmigt.

Der Verwaltungskostenanteil war bereits von 1958 bis 1989 erhoben worden. Als "Erleichterung für finanzausgleichsberechtigte Gemeinden" beschloss die Regierung 1991, darauf zu verzichten. Die neuerliche Einführung ist eine Massnahme im Rahmen der Struktur- und Leistungsüberprüfung zur Sanierung des Kantonshaushalts.

Aus Gemeinden und Regionen

- Höhere Gewichtslimiten: Auf der Verbindungsstrasse von der Abzweigung S. Catrina an der Valserstrasse bis Tersnaus wird das zulässige Höchstgewicht von 18 auf 28 und auf der Verbindungsstrasse zwischen Rueun und Siat von der Abzweigung der Oberalpstrasse bis zur Abzweigung der Panixerstrasse von 13 auf 18 Tonnen erhöht.

- Landschaft Davos Gemeinde: Die Stimmberechtigten hatten Ende November 2003 die Neuordnung der Strukturen der Behörden und der Wahl- und Abstimmungsverfahren beschlossen. Die Regierung hat diese Teilrevision der Gemeindeverfassung genehmigt.

Kantonsbeiträge an verschiedene Institutionen

- Investitionshilfe: Die Regierung hat für die Erstellung der 8er-Gondelbahn in Vals und für den Neubau der 2er-Sesselbahn in Feldis Kantonsbeiträge von insgesamt rund 470'000 Franken und Investitionshilfedarlehen des Bundes von rund zwei Millionen Franken bewilligt.

Strassenprojekte

- Averserrheinbrücke Cröt: Für rund 1,3 Millionen Franken wird die Brücke saniert und verstärkt. Dafür hat die Regierung die notwendigen Kredite freigegeben.

Personelles

- Othmar Schnoz von Domat/Ems ist als Leiter der Abteilung Organisation und Bauten sowie als Stellvertreter des Dienststellenleiters im Amt für Militär und Zivilschutz gewählt worden.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 19.02.2004

Quatter projects da votaziun ed elecziuns da la dretgira districtuala ils 16-5-2004

La regenza ha concludì da suttametter a la votaziun dal pievel mez matg il credit d'impegn da 98 milliuns francs bruts per l'execuziun dal project general "construcziun nova e sanaziun da la scola chantunala da Cuira" sco project chantunal. Il medem di vegnan elegidas las dretgiras districtualas ed i vegn votà davart trais projects federals:

- midada dals 3 d'october 2003 da la lescha federala davart l'assicuranza per vegls e survivents (LAVS) (11avla revisiun da la AVS);

- conclus federal dals 3 d'october 2003 davart la finanziaziun da la AVS/AI cun auzar las tariffas da la taglia sin la plivalur

- lescha federala dals 20 da zercladur 2003 davart las midadas da decrets concernent l'imposiziun da taglia sin conjugals e sin famiglias, l'imposiziun da taglia sin la proprietad d'abitar e las taxas da bul.

IRF ed URC daventan IRRC

L'inspecturat dal register funsil IRF e l'uffizi dal register da commerzi URC vegnan fusiunads. Il nov post da servetsch vegn numnà "inspecturat dal register funsil e register da commerzi" IRRC. Ils respargns effectivs da la fusiun na sa laschan anc betg quantifitgar en detagl. En il sectur da l'organisaziun e da la structura da la clientella exista dentant in potenzial da sinergia considerabel. Il nov post da servetsch vegn ad esser operativamain activ il cumenzament da l'onn 2005.

Questa fusiun era vegnida concludida dal cussegl grond en la sessiun da zercladur 2003 en il rom da l'examinaziun da las structuras e da las prestaziuns per sanar las finanzas dal chantun.

Gulivaziun da finanzas: reintroducziun da la part dals custs administrativs

Ils custs administrativs da la gulivaziun directa da finanzas vegnan finanziads a partir dal 1. da mars dal fond da gulivaziun da finanzas. La part dals custs administrativs importa annualmain var in mez milliun francs. La regenza ha approvà la revisiun parziala correspundenta da las "disposiziuns executivas tar la lescha davart la gulivaziun da finanzas intercommunala".

La part dals custs administrativs era gia vegnida incassada da 1958 fin 1989. Sco "levgiament per vischnancas cun dretg d'ina gulivaziun da finanzas" ha la regenza concludì 1991 da renunziar a quella part. La reintroducziun è ina mesira en il rom da l'examinaziun da las structuras e da las prestaziuns per sanar las finanzas dal chantun.

Da vischnancas e regiuns

- Limitas da pais pli autas: Sin la via da colliaziun da la bifurcaziun S. Catrina da la via da Val S. Pieder fin Tersnaus vegn dauzà il pais maximal da 18 sin 28 tonnas e sin la via da colliaziun tranter Rueun e Siat da la bifurcaziun da la via sursilvana fin tar la bifurcaziun da la via da Panix da 13 sin 18 tonnas.

- Vischnanca da Tavau: Las votantas ed ils votants avevan concludì la fin da november 2003 la reorganisaziun da las structuras da las autoritads e da las proceduras d'elecziun e da votaziun. La regenza ha approvà questa revisiun parziala da la constituziun communala.

Contribuziuns chantunalas a differentas instituziuns

- Agid d'investiziun: Per construir la telecabina dad otg a Val S. Pieder e per renovar la sutgera da dus a Veulden ha la regenza deliberà contribuziuns chantunalas da totalmain var 470'000 francs e credits d'agid d'investiziun da la confederaziun da var 2 milliuns francs.

Projects da vias

- Punt sur il Rain d'Avras a Cröt: Per var 1,3 milliuns francs vegn la punt sanada e rinforzada. Per quai ha la regenza deliberà ils credits necessaris.

Chaussas persunalas

- Othmar Schnoz da Domat è vegnì elegì sco manader da la partiziun "organisaziun ed edifizis" sco er sco substitut dal manader dal post da servetsch en l'uffizi da militar e da protecziun civila.

chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 19.02.2004